sagorsarker/bangla-wikipedia huggingface dataset:
সোফিস ভার্ডেন

সোফির জগৎ (নরওয়েজীয় ভাষায় "সোফির জগৎ") নরওয়েজীয় লেখক ইয়স্তেন গার্ডার রচিত একটি দার্শনিক উপন্যাস। উপন্যাসের ছলে সোফির জগতে মূলত পশ্চাত্য দর্শনের একটি সংক্ষিপ্ত ইতিহাস তুলে ধরা হয়েছে।
উপন্যাসের ছলে সোফি্‌স ভার্ডেন পাঠকের সামনে তুলে ধরেছে পশ্চাত্য দর্শনের একটি সংক্ষিপ্ত, কিন্তু প্রাঞ্জল ইতিহাস। এই ইতিহাস পরিবেশনের যে পদ্ধতি ব্যবহার করা হয়েছে তা অনেকটা রহস্যোপন্যাসের মত। একে একে তুলে ধরা হয়েছে, দার্শনিক ভাবনা চিন্তার ক্রম বিকাশের বিবরণ।
বইটি মূলত পাশ্চত্য দর্শনের এবং অংশত পাশ্চত্য ইতিহাস। একে সামগ্রিক ভাবে বিশ্ব ইতিহাসের বই বলা যায় না । এতে ইসলাম, চীনা ও ভারতীয় সংস্কৃতির উল্লেখ নেই বললেই চলে।
উপন্যাসের এক মূল চরিত্র সোফি অ্যামুন্ডসেন (এক নরওয়েজিয় কিশোরী) একদিন তার বাসায় ডাকবক্সে দেখে অজানা একজন তার জন্য দুটি চিঠি রেখে গেছে। চিঠিতে দুটি প্রশ্ন লেখা, "তুমি কে?" আর "পৃথিবীটা কোথা থেকে এল"। এরপর সম্পূর্ণ উপন্যাসে আলবার্ট নক্স (দ্বিতীয় মূল চরিত্র) নামের এক রহস্যময় ব্যক্তি কৌতূহল উস্কে দেওয়া প্রশ্ন দু'-খানি দ্বারা সূত্রপাত ঘটান প্রাক সক্রেটিস যুগ থেকে সার্ত্রে পর্যন্ত পশ্চাত্য দর্শনের রাজ্যে এক অসাধারণ অভিযাত্রার। তিনি প্রথম পর পর বেশ কয়েকটি চিঠির মাধ্যমে এবং পরে সশরীরে সোফির সামনে তুলে ধরেন পশ্চাত্য দর্শনের সব মৌলিক প্রশ্ন।
এই উপন্যাসে যেসব দার্শনিকদের নাম উল্লেখ করা হয়েছে এখানে তাদেরই তালিকা করা হয়েছে। এখনও অসম্পূর্ণ।
বইটি এ যাবৎ মোট ৪৮ টি ভাষায় অনূদিত হয়েছে। বাংলায় এর অনুবাদটি প্রকাশ করে সন্দেশ। এর অনুবাদক জী এইচ হাবীব। তিনি সোফিস্‌ ভার্ডেনের ইংরেজি অনুবাদ সোফিস্‌ ওয়ার্ল্ড () (অনুবাদক: পঅলেট মোলার) থেকে বইটি অনুবাদ করেছেন।
এমিলিও জিনো সেগরে

এমিলিও জিনো সেগরে (ফেব্রুয়ারি ১, ১৯০৫ - এপ্রিল ২২, ১৯৮৯) বিখ্যাত ইতালীয় পদার্থবিজ্ঞানী। তিনি প্রতিপ্রোটন আবিষ্কারের জন্য ১৯৫৯ সালে অপর বিজ্ঞানী ওয়েন চেম্বারলেইন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।
সেগরে'র জন্ম ইতালির তিভোলিতে। তিনি ইউনিভার্সিটি অফ রোম লা সাপিয়েন্‌জাতে প্রকৌশলের ছাত্র হিসেবে ভর্তি হন। ১৯২৭ সালে তিনি প্রকৌশল ছেড়ে পদার্থবিজ্ঞান বিভাগে চলে যান এবং ১৯২৮ সালে এ বিষয়ে ডক্টরেট ডিগ্রি অর্জন করেন। তিনি এনরিকো ফের্মির অধীনে পড়াশোনা করেছেন।
১৯২৮ এবং ১৯২৯ সালে ইতালীয় সেনাবাহিনীতে সীমিত পরিসরের কিছু কাজ করার পর তিনি রকফেলার ফাউন্ডেশনের ফেলো হিসেবে কাজ শুরু করেন। এ সময় তিনি হামবুর্গে অটো ষ্টের্ন এবং আমস্টারডামে পিটার জেমানের সাথে কাজ করেন। ১৯৩২ সালে সেগরে রোম বিশ্ববিদ্যালয়ের পদার্থবিজ্ঞানের অধ্যাপক নিযুক্ত হন এবং ১৯৩৬ সাল পর্যন্ত এই পদ বহাল ছিলেন। ১৯৩৬ থেকে ১৯৩৮ সাল পর্যন্ত পালেরমো বিশ্ববিদ্যালয়ের পদার্থবিজ্ঞান গবেষণাগারের পরিচালক ছিলেন।
কৃষ্ণবস্তু বিকিরণ

একটি পূর্ণশোষী উত্তপ্ত বস্তু (এমন বস্তুকেই কৃষ্ণবস্তু বলে) হতে নির্গত যে বিকিরণের মোট শক্তি উপস্থিত সবকটি তরঙ্গ দৈর্ঘ্যে সমপরিমাণে বন্টিত থাকে, তাকেই কৃষ্ণবস্তু-বিকিরণ বলে। তাপীয় সাম্যাবস্থায় সংঘটিত যেকোন বিকিরণই কৃষ্ণবস্তু-বিকিরণ।
পদার্থবিজ্ঞানে নিচের বিষয়গুলোতে কৃষ্ণবস্তু বিকিরণ-এর ব্যবহার রয়েছে:
ওয়েন চেম্বারলেইন

ওয়েন চেম্বারলেইন () (১০ই জুলাই, ১৯২০ - ২৮শে ফেব্রুয়ারি, ২০০৬) প্রখ্যাত মার্কিন পদার্থবিজ্ঞানী। তিনি ১৯৫৯ সালে জার্মান-ইতালীয় পদার্থবিজ্ঞানী এমিলিও জিনো সেগরে-র সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা একসাথে প্রতিপ্রোটন নামক মৌলিক কণা আবিষ্কার করেছিলেন।
চেম্বরলেইনের জন্ম মার্কিন যুক্তরাষ্ট্রের সান ফ্রানসিস্কো-তে। তিনি ১৯৩৭ সালে ফিলাডেলফিয়ার জার্মানটাউন ফ্রেন্ড্‌স স্কুল থেকে স্নাতক শিক্ষা সম্পন্ন করেন। এরপর ডার্টমাউথ কলেজ এবং ক্যালিফোর্নিয়া বিশ্ববিদ্যালয়, বার্কলিতে পদার্থবিজ্ঞান বিষয়ে পড়াশোনা করেন। ডার্টমাউথ কলেজে অধ্যয়নের সময় তিনি সেখানকার থিটা কাই ভ্রাতৃসংঘের সদস্য ছিলেন। দ্বিতীয় বিশ্বযুদ্ধ শুরু হওয়ার আগ পর্যন্ত তিনি স্কুলে পড়াশোনা করছিলেন বা কর্মরত ছিলেন। ১৯৪২ সালে তিনি ম্যানহাটন প্রকল্পে যোগ দেন, যেখানে তিনি ইতালীয় পদার্থবিজ্ঞানী এমিলিও জিনো সেগরে-র সাথে কাজ করতেন। তারা ক্যালিফোর্নিয়ার বার্কলি এবং নিউ মেক্সিকোর লস আলামোসে একসাথে গবেষণা করেছেন। ১৯৩৩ সালে চেম্বারলেইন বিয়াট্রিস ব্যাবেট কপারকে বিয়ে করেন এবং তাদের সংসারে ৪ সন্তানের জন্ম হয়।
১৯৪৬ সালে, দ্বিতীয় বিশ্বযুদ্ধ শেষ হবার পর, চেম্বারলেইন শিকাগো বিশ্ববিদ্যালয়ে তার ডক্টরেট গবেষণা চালিয়ে যেতে থাকেন। সে সময় তিনি কিংবদন্তিসম পদার্থবিজ্ঞানী এনরিকো ফের্মির অধীনে গবেষণা করতেন। ফের্মি ছিলেন চেম্বারলেইনের জীবনে বেশ গুরুত্বপূর্ণ একজন শিক্ষক ও পথপ্রদর্শক। ফের্মির প্রেরণাতেই চেম্বারলেইন অধিক সম্মানজনক তাত্ত্বিক পদার্থবিজ্ঞানের গবেষণা ত্যাগ করে পরীক্ষণমূলক পদার্থবিজ্ঞানের গবেষণায় আত্মনিয়োগ করেন, যা তাকে পরবর্তীকালে সফলতা এনে দেয়। এই বিশ্ববিদ্যালয় থেকে চেম্বারলেইন ১৯৪৯ সালে আনুষ্ঠানিকভাবে পিএইচডি ডিগ্রি লাভ করেন।
গবেষণাকর্ম শেষে ১৯৪৮ সালেই চেম্বারলেইন বার্কলিতে ফিরে গিয়ে সেখানকার পদার্থবিজ্ঞান বিভাগে শিক্ষকতায় যোগ দেন। ১৯৫৮ সালে তিনি এ বিভাগের অধ্যাপক পদে উন্নীত হয়েছিলেন। এই বিশ্ববিদ্যালয়েই সেগরেসহ অন্যান্য পদার্থবিজ্ঞানীরা প্রোটন-প্রোটন বিক্ষেপণ নিয়ে গবেষণা করেছিলেন। ১৯৫৫ সালে প্রোটন বিক্ষেপণের ধারাবাহিক কিছু পরীক্ষা শেষে তারা প্রতিপ্রোটন নামক একটি মৌলিক কণা আবিষ্কার করেন যা বৈশিষ্ট্যসহ সব দিক দিয়ে হুবহু প্রোটনের মত, কেবল এর আধান ঋণাত্মক। এই আবিষ্কারের পরে চেম্বারলেইন সময় অভিক্ষেপ চেম্বার (Time projection chamber - TPC) নিয়ে গবেষণা করেন এবং স্ট্যানফোর্ড রৈখিক ত্বরক কেন্দ্রে (Stanford Linear Accelerator Center - SLAC) কাজ করেন।
১৯৮৫ সালে চেম্বারলেইনের পারকিনসন্‌স রোগ ধরা পড়ে এবং ১৯৮৯ সালে তিনি শিক্ষকতা থেকে অবসর গ্রহণ করেন। এই রোগের জটিলতায় ভুগতে ভুগতেই তিনি ২০০৬ সালের ২৮ ফেব্রুয়ারি তারিখে ৮৫ বছর বয়সে ক্যালিফোর্নিয়ার বার্কলিতে মৃত্যুবরণ করেন।
শান্তি এবং সামাজিক ইস্যু নিয়ে চেম্বারলেইন রাজনীতিতেও সক্রিয় ছিলেন। তিনি ভিয়েতনাম যুদ্ধের বিরুদ্ধে কথা বলেছিলেন। চেম্বারলেইনের জীবদ্দশায় তিনজন রুশ বিজ্ঞানী শাখারভ, অরলভ ও স্কারানস্কিকে তাদের রাজনৈতিক বিশ্বাসের কারণে জেলে বন্দী করা হয়। তাদেরকে সমর্থন করে বিজ্ঞানীরা যে আন্দোলন প্রতিষ্ঠা করেন তার নাম ছিল "সাইন্টিস্ট্‌স ফর শাখারভ, অরলভ অ্যান্ড স্কারানস্কি"। এই আন্দোলনের অন্যতম প্রভাবশালী নেতা ছিলেন চেম্বারলেইন। এছাড়া ১৯৮০-র দশকে তিনি নিউক্লীয় নীরস্ত্রীকরণ আন্দোলন প্রতিষ্ঠায় অগ্রণী ভূমিকা পালন করেন।
মোটরযান শিল্প

মোটরযান শিল্প বলতে মোটরযান তৈরি, নকশাকরণ, উন্নয়ন এবং বাজারজাতকরণ সংক্রান্ত কাজে নিয়োজিত শিল্প কারখানাকে বোঝায়। ২০০৬ সালে সমগ্র বিশ্বে ৬ কোটি ৯০ লাখেরও বেশি মোটরযান এবং বাণিজ্যিক যানবাহন উৎপাদিত হয়েছে। এই সালে মার্কিন যুক্তরাষ্ট্রে মোট ১৬ মিলিয়ন নতুন মোটরযান বিক্রি হয়েছে, ইউরোপে হয়েছে ১৫ মিলিয়ন, চীনে ৭ মিলিয়ন এবং ভারতে ১ মিলিয়ন।
২০১৭ সালের তথ্যঃ
এ.আই. আর্টিফিশিয়াল ইন্টেলিজেন্স

আর্টিফিশিয়াল ইন্টেলিজেন্স: এআই ২০০১ সালে মার্কিন যুক্তরাষ্ট্রে মুক্তিপ্রাপ্ত একটি বিজ্ঞান কল্পকাহিনীমূলক চলচ্চিত্র। এর সহকারী প্রযোজক, রচয়িতা এবং পরিচালক স্টিফেন স্পিলবার্গ। এটি ছিল শেষ চলচ্চিত্র প্রকল্প যাতে চলচ্চিত্র নির্মাতা স্ট্যানলি কুবরেক কাজ করেছেন। এই চলচ্চিত্রের অভিনয় শুরু হবার আগেই কুবরেক মারা যান। স্পিলবার্গ তাই একে কুবরেকের স্মরণে উৎসর্গ করেন।
চলচ্চিত্রটি মোট পাঁচটি স্যাটার্ন পুরস্কার অর্জন করেছে যার মধ্যে সেরা বিজ্ঞান কল্পকাহিনীমূলক চলচ্চিত্র পুরস্কারটিও রয়েছে। এছাড়া এটি দুইটি ক্ষেত্রে একাডেমি পুরস্কারের জন্য মনোনয়ন পেয়েছিল। ক্ষেত্র দুটি হল সেরা ভিজুয়াল ইফেক্ট এবং সেরা মূল সঙ্গীত স্কোর।
হেইলি জোল অজমেন্ট

হেইলি জোল অজ্‌মেন্ট () (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র "দ্য সিক্স্‌থ সেন্স"-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তার বিশেষ ভূমিকা রয়েছে। যেমন, "পে ইট ফরওয়ার্ড", "" এবং সাম্প্রতিক ২০০৩ সালে মুক্তিপ্রাপ্ত "সেকেন্ডহ্যান্ড লায়ন্‌স"। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন।
অজ্‌মেন্টের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে। তিনি সপরিবারে এখনও সেখানেই বসবাস করছেন। তার মা টেরিজা অজ্‌মেন্ট একজন শিক্ষক এবং বাবা মাইকেল ইউজিন অজ্‌মেন্ট একজন মঞ্চ অভিনেতা। তার ছোট বোন এমিলি অজ্‌মেন্ট সফল চলচ্চিত্র অভিনেত্রী এবং "স্পাই কিড্‌স" এবং "হানা‌ মন্‌ট্যানা" চলচ্চিত্রদ্বয়ে অভিনয় করে সুনাম অর্জন করেছে। হ্যালি জোল অজ্‌মেন্টের প্রাথমিক শিক্ষা সম্পন্ন হয় ক্যালিফোর্নিয়ার লা কানিয়াদা ফ্লিন্ট্‌রিজ শহরে অবস্থিত ফ্লিন্ট্‌রিজ প্রেপারেটরি স্কুলে। বর্তমানে তিনি নিউ ইয়র্ক বিশ্ববিদ্যালয়ের টিশ স্কুল অফ আর্টসে অধ্যয়নরত।
বিশেষ আপেক্ষিকতা

বিশেষ আপেক্ষিকতা বা আপেক্ষিকতার বিশেষ তত্ত্ব (সংক্ষেপে STR) হলো স্থান-কাল এর আন্তঃসম্পর্ক বিষয়ক সাধারণভাবে গৃহীত ও পরীক্ষা-পর্যবেক্ষণ দ্বারা দৃঢ়ভাবে সমর্থিত তত্ত্ব। এই তত্ত্বটি আলবার্ট আইনস্টাইন প্রথম ১৯০৫ সালে On the Electrodynamics of Moving Bodies নামক গবেষণা পত্রে প্রকাশ করেন। এই বিশেষ আপেক্ষিকতাকে সাধারণ আপেক্ষিকতার একটি বিশেষ রূপ হিসেবে বিবেচনা করা হয়। মাইকেলসন এবং মর্লি তাদের পরীক্ষণের মাধ্যমে তিনটি সিদ্ধান্তে উপনীত হয়েছিলেন। এই সিদ্ধান্তগুলোর প্রেক্ষিতেই আইনস্টাইন তার এই তত্ত্ব প্রণয়ন করেন। তত্ত্বটি দুইটি মৌলিক স্বীকার্যের মাধ্যমে উপস্থাপিত হয়েছিল:
১. পদার্থবিজ্ঞানের সূত্র সমূহ সকল জড়ত্ত্বীয় নির্দেশতন্ত্রে একই রূপে বলবৎ থাকবে। 
ব্যাখ্যা: নিউটনের গতিসূত্রের ১ম সূত্র যে নির্দেশতন্ত্রে প্রযুক্ত হয়, তাকে জড়ত্ত্বীয় নির্দেশতন্ত্র বলে। যদি কোন বস্তু জড়তায় থাকে তাকে এর ওপর বাহ্যিক বল প্রযুক্ত না হলে এর অবস্থার কোন পরিবর্তন হবে না। এ স্বীকার্য অনুসারে দুজন পর্যবেক্ষক একই রৈখিক বেগে চলতে থাকলে কোনো ভৌত সূত্রের রূপ একই থাকবে। 
২ আলোর গতিবেগ সকল জড় প্রসঙ্গ কাঠামোতে একই রূপে বলবৎ থাকবে। 
ব্যাখ্যা: এ স্বীকার্যের প্রেক্ষিতে ইথারের অস্তিত্ব স্বীকার করা কোন মতে সম্ভব হয় না। তাছাড়া ইথার মাধ্যমের ওজন বা সান্দ্রতা কিছুই নির্ণয় করা যায় না। আইনস্টাইনের মতে, আলোক পরিবাহী ইথারের প্রবর্তন অনাবশ্যক। মাইকেলসন - মোরলে পরীক্ষা এবং পরবর্তী যুগে বহু পরীক্ষা-নিরীক্ষার সাহায্যে প্রমাণিত হয়েছে যে, শূন্যস্থানে বা বায়ু মাধ্যমে আলোকের বেগ আলোক প্রবাহের দিক, উৎস এবং পর্যবেক্ষকের আপেক্ষিক বেগের ওপর নির্ভরশীল নয়। এটি একটি ধ্রুব রাশি। 
মেঘনাদ সাহা ও তার সহপাঠী এবং সহকর্মী সত্যেন্দ্রনাথ বসু সর্বপ্রথম আলবার্ট আইনস্টাইনের স্পেশাল থিওরি অফ রিলেটিভিটি জার্মান থেকে ইংরাজি অনুবাদ করেন যা কলিকাতা বিশ্ববিদ্যালয় থেকে প্রকাশিত হয়। 
আপেক্ষিকতার বিশেষ তত্ত্ব থেকে পদার্থবিজ্ঞানের একটি গুরুত্বপূর্ণ উপলব্ধি সূচীত হয়। আর সেটি হল শক্তি ও ভর সমতুল্য। এই উপলব্ধিটি এসেছে আইনস্টাইনের বিখ্যাত formula_1 সূত্র থেকে। এই সূত্র অনুসারে m ভরের কোন বস্তুর সমতুল্য শক্তির পরিমাণ ঐ ভরের সাথে আলোর বেগ(c)এর বর্গের গুণফল এর সমান। অর্থাৎ ১ কেজি ভরের কোন বস্তু বিলুপ্ত হলে যে শক্তি সে দিয়ে যাবে তার পরিমাণ ৯০০০০০০০০০০০০০০০০ জুল। এই অবিশ্বাস্য পরিমাণ শক্তি আমেরিকার মত একটি দেশের দিনের বৈদ্যুতিক শক্তির যোগান দিতে পারে!
formula_1 সমীকরণটি শক্তির সাথে ভরের একটি চমৎকার সম্পর্ক নির্দেশ করে। এটি থেকে বোঝা যায় যে, শক্তি এবং ভর আসলে একই মুদ্রার এপিঠ-ওপিঠ। ভর থেকে শক্তি পাওয়া যায় এবং শক্তি থেকেও ভর পাওয়া যেতে পারে। অর্থাৎ শক্তি এবং ভর পরস্পর সমতুল্য।
ভর শক্তিতে রূপান্তরিত হবার সবচাইতে পরিচিত এবং বেদনাদায়ক উদাহরণটি হল হিরোশিমা-নাগাসাকিতে ১৯৪৫ সালের ৬ ও ৮ আগস্ট মার্কিন যুক্তরাষ্ট্রের ফেলা পারমাণবিক বোমা বিস্ফোরণের ঘটনা। পারমাণবিক বোমাতে একটি বড় মৌলের পরমাণুকে (যেমনঃ- ইউরেনিয়াম বা প্লুটোনিয়াম) নিউট্রন দ্বারা আঘাত করে ভেঙ্গে ফেলা হয়। ফলে বড় পরমাণুটি ভেঙ্গে দুইটি নতুন পরমাণুতে বিভক্ত হয় এবং কিছু ভর পরিণত হয় শক্তিতে। 
'পেয়ার প্রোডাকশন শক্তি'ও ভরে রূপান্তরের উদাহরণ। এ প্রক্রিয়ায় শক্তিশালী একটা গামা রশ্মি (যার ভর নেই কিন্তু শক্তি আছে) একটি ইলেকট্রন এবং একটি পজিট্রনে পরিণত হয়। উল্লেখ্য যে, ইলেকট্রন এবং পজিট্রন উভয়ের ভর রয়েছে।
ঢাকা বিশ্ববিদ্যালয়ের ৮০ বছর

ঢাকা বিশ্ববিদ্যালয়ের ৮০ বছর রফিকুল ইসলাম রচিত ১৯২১-২০০১ সাল পর্যন্ত ঢাকা বিশ্ববিদ্যালয় সম্পর্কিত একটি ইতিহাস গ্রন্থ যা ২০০৩ সালের ফেব্রুয়ারিতে বাংলাদেশের অনন্যা প্রকাশন থেকে প্রকাশিত হয়।
এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দূর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।
দ্য লাস্ট ডেজ অব ইউনাইটেড পাকিস্তান

দ্য লাস্ট ডেজ অব ইউনাইটেড পাকিস্তান গ্রন্থটি রচনা করেছেন ঢাকা বিশ্ববিদ্যালয়ের সাবেক রাষ্ট্রবিজ্ঞানের অধ্যাপক জি. ডব্লিউ চৌধুরী। তিনি ১৯৬৯ থেকে ১৯৭১ সাল নাগাদ পাকিস্তানের যোগাযোগ মন্ত্রী ও ইয়াহিয়া খান উপদেষ্টা ছিলেন। এই সময়ে পাকিস্তানের রাজনৈতিক ঘটনাবলী তিনি এই বইয়ে তুলে ধরেছেন। তিনি এই বইয়ে তৎকালীন পাকিস্তানের দুই প্রধান রাজনীতিবিদ জুলফিকার আলী ভুট্টো এবং শেখ মুজিবুর রহমান এর ব্যাপারে তার নিজ মন্তব্য করেছেন। তাছাড়া অখণ্ড পাকিস্তানের প্রতি তার সমর্থনও বইটিতে ফুটে উঠে।
অধ্যাপক চৌধুরী তৎকালীন রাষ্ট্রপতি ইয়াহিয়া খানের সাথে চীন সফরে যান। চীন-যুক্তরাষ্ট্র সম্পর্কের ব্যাপারে তিনি এই বইয়ে গুরুত্ব পূর্ন তথ্য তুলে ধরেছেন।
লিনিয়াসের বাগান

লিনিয়াসের বাগান (সুইডিয় ভাষা Linnéträdgården) হলো উপসালা বিশ্ববিদ্যালয় এর সবচেয়ে পুরানো বোটানিকাল গার্ডেন। জীবজগতের শ্রেণিবিন্যাসের প্রণেতা ক্যারোলাস লিনিয়াসের নামানুসারে এই বাগানের নাম রাখা হয়েছে।
বাগানটির মূল নকশা প্রণয়ন, এবং গাছ লাগানোর কাজটি করেন চিকিৎসাবিজ্ঞানের অধ্যাপক ওলাস রাডবেক, ১৬৫৫ সালে। রাডবেক বাগানের পাশের বাড়িটিও নির্মাণ করেন। ১৭শ শতকের শেষে বাগানটিতে প্রায় ১৮০০ বিভিন্ন প্রজাতির গাছ ছিলো। কিন্তু ১৭০২ সালের উপসালা শহরের অগ্নিকান্ডে বাগানটি ক্ষতিগ্রস্ত হয়। ১৭৪১ সালে লিনিয়াস বাগানটির রক্ষণাবেক্ষণ শুরু করেন, এবং তার নকশানুসারে বাগানটি পুনর্বিন্যস্ত হয়। এই বাগানের কথা ও নকশা প্রকাশিত হয়েছে ১৭৪৮ সালে লিনিয়াসের লেখা "Hortus Upsaliensis" বইতে। বাগানের কনজারভেটরিটির নকশা তৈরি করেন কার্ল হারলেমান। 
রাজা ৩য় গুস্তাভ উপসালা প্রাসাদের বাগানটি উপসালা বিশ্ববিদ্যালয়কে দান করে দেয়ার পরে লিনিয়াসের বাগানটির রক্ষণাবেক্ষণ বন্ধ হয়ে যায় এবং এটি জীর্ণ দশা প্রাপ্ত হয়। সুইডিয় লিনিয়ান সোসাইটি ১৯১৭ সালে এটিকে কিনে নিয়ে লিনিয়াসের বইয়ের নকশানুসারে এটিকে পুনরায় শুরু করে। পরে বিশ্ববিদ্যালয় বাগানটির দেখাশোনার ভার আবার গ্রহণ করে।
সংগঠন ও বাঙালি

সংগঠন ও বাঙালি অধ্যাপক আবদুল্লাহ আবু সায়ীদ রচিত একটি আলোচনাধর্মী গ্রন্থ। এটি লেখকের অনেকগুলো প্রবন্ধ সংকলনে প্রবন্ধ। এ বইয়ে লেখক বাঙালির সাংগঠনিক প্রতিভা নিয়ে আলোচনা করেছেন।
এই বইতে জাতিগতভাবে বাঙ্গালি কেন কোনো সংগঠন গড়ে তুলতে এতটা অক্ষম তা খুজেছেন, ইতিহাসের দিকে ফিরে যেয়ে দেখিয়েছে, এই জাতি সারাজীবন শাসিত হয়ে এসেছে। নিজেরা কোনদিন শাসন করতে পারেনি। পরাধীন থাকার মানসিকতা রক্তে মিশে গেছে। জাতি হিসেবে আমরা কতটা আত্নকেন্দ্রিক ও স্বার্থপর তুলে এনেছেন।
কীটতত্ত্ব

কীটতত্ত্ব (বা কীটবিজ্ঞান বা কীটবিদ্যা; ) প্রাণীবিজ্ঞানের ফলিত শাখা যেখানে কীট বা পোকা সম্পর্কিত যাবতীয় বিষয়সমুহ বৈজ্ঞানিক উপায়ে আলোচনা করা হয়। কীটতত্ত্ব শব্দটি ইংরেজী Entomology শব্দের প্রতিশব্দ। Entomology শব্দটি দুটি গ্রীক শব্দ Entomon অর্থ insect বা কীটপতঙ্গ এবং logos অর্থ knowledge বা জ্ঞান বা আলোচনা থেকে এসেছে। এটি প্রাণিবিজ্ঞানের এমন একটি শাখা যা কীটপতঙ্গ সম্বন্ধে আলোচনা করে। সুতরাং প্রাণিবিজ্ঞানের যে শাখায় কীটপতঙ্গের উৎপত্তি ও বিস্তৃতি, দৈহিক গঠন, পরিস্ফুটন, শ্রেণিবিন্যাস, পরিবেশ, বিবর্তন, অর্থনৈতিক গুরুত্ব প্রভৃতি সম্বন্ধে আলোচনা, পর্যালোচনা ও গবেষণা করা হয় তাকে কীটতত্ত্ব বলে।
প্রাণিবিদ্যার অন্যান্য শাখার মতোন কীটবিজ্ঞান একটি ট্যাক্সন-ভিত্তিক বিভাগ। যেকোনো ধরনের বৈজ্ঞানিক অধ্যয়ণ, যাতে কীট সম্বন্ধীয় অনুসন্ধানের উপর আলোকপাত করা হয়, সংজ্ঞানুসারে তাকে কীটবিজ্ঞান বলে। সে কারণে কীটবিজ্ঞানের আলোচনার মধ্যে নানান বিষয় অন্তর্ভুক্ত থাকে যেমন, আণবিক জিনতত্ত্ব, আচরণ, বায়োমেকানিকস, জৈব রসায়ন, সিসটেমেটিক্স, শারীরবিদ্যা, বিবর্তনশীল জীববিদ্যা, ইকোলজি|বাস্তুবিদ্যা, অঙ্গসংস্থানবিদ্যা, জীবাশ্মবিজ্ঞান, গণিত, নৃবিজ্ঞান, রবোটিক্স, কৃষি, পুষ্টি, ফরেনসিক বা বিচারসহায়ক বিজ্ঞান, ইত্যাদি।
কীটপতঙ্গ এক ধরনের খন্ডায়িত প্রাণী। এগুলা আর্থ্রোপোডা বা সন্ধিপদী পর্বের অন্তর্গত ইনসেক্টা শেনীর সদস্য যেগুলো প্রাণিজগতের বৃহত্তম গোষ্ঠী। প্রায় ১৩ লক্ষ বর্ণনাকৃত প্রজাতির মধ্যে কীট হল জানা জীবের মধ্যে দুই-তৃতীয়াংশেরও অধিক। ৪০ কোটি বছরেরও পুরনো ইতিহাসধারী এই কীটের সাথে মানুষ এবং অন্যান্য জীবের জীবন ওতোপ্রতোভাবে জড়িয়ে আছে।
অতীতে “পতঙ্গ” শব্দটি অধিক অস্পষ্ট ছিল, এবং ঐতিহাসিকভাবে কীটবিজ্ঞানের সংজ্ঞার মধ্যে অন্যান্য পর্বের বা আর্থ্রোপোড দলের স্থলজ প্রাণী, যেমন আরাকনিড, মিরিয়াপোড, কেঁচো, স্থল শামুক, এবং স্লাগের অধ্যয়নও অন্তর্ভুক্ত ছিল। বৃহৎ পরিসরে অনানুষ্ঠানিকভাবে এখনও কীট বুঝাতে এসবকেও বুঝানো হয়।
খচ্চর

ঘোড়া ও গাধার সংকর প্রাণীকে খচ্চর বলে। ছেলে গাধা আর মেয়ে ঘোড়ার বাচ্চা হলে তাকে ইংরেজিতে বলে "মিউল" আর মেয়ে গাধা আর ছেলে ঘোড়ার বাচ্চা হলে তাকে বলে "হিনি"।
বাংলা ভাষায় খচ্চর ছেলে বা মেয়ে হতে পারে।
কিন্তু এরা সংকর, তাই প্রজননে অক্ষম (কেন অক্ষম জানতে হলে এইখানে যান)। খচ্চরের মধ্যে ঘোড়া ও গাধা দুইয়েরই অনেক গুণ আছে। যেমন গাধার মত শান্ত ও এবং ঘোড়ার মত সাহসী ও শক্তিশালী। এটি আকারে ঘোড়ার চেয়ে ছোট হয়ে থাকে, তবে বুদ্ধিবৃত্তিকভাবে গাধার চেয়ে কিছুটা উন্নত।
শঙ্কর মাছ

উপর নিচে চ্যাপ্টা দেহ, বাদুড়ের মতো একজোড়া ছড়ানো ডানা ও অতি দীর্ঘ লেজ বিশিষ্ট তরুণাস্থিযুক্ত মাছ (ইংরাজী নাম Batoids বা Ray)। এর লেজ দিয়ে চাবুক তৈরি হত। এদের কারো কারো বিদ্যুৎবাহী অঙ্গ আছে (ইলেক্ট্রিক রে), এদের বলা হয় শংকর মাছ। এখন পর্য়ন্ত তেরটি পরিবারে অন্তর্ভুক্ত আনুমানিক ৫৬০ প্রজাতির মাছের বর্ণনা পাওয়া যায়।
পাকমণ্ড

পাকমণ্ড () হলো পাচক রস মিশ্রিত খাদ্যাংশ। খাবার মুখ দিয়ে চিবানোর পর পাকস্থলীতে এসে পৌঁছালে পাচক রস পাকস্থলীর সংকোচন-প্রসারণের সাথে সাথে খাদ্যের সাথে ভালভাবে মিশে যায়। পাকমণ্ডে আংশিক পাচিত খাবার, হাইড্রোক্লোরিক এসিড, ও নানা ধরনের এনজাইম থাকে। এর রং হলুদাভ। সাধারণত মানব পাকস্থলীর খাদ্যের পাকমণ্ডে পরিণত হতে ৪০ মিনিট থেকে ঘণ্টাখানেক লাগতে পারে।
সিমন দ্য বোভোয়ার

সিমন লুসি এর্নেস্তিন মারি বেরত্রঁ দ্য বোভোয়ার (; ৯ই জানুয়ারি ১৯০৮ – ১৪ই এপ্রিল ১৯৮৬) যিনি সিমন দ্য বোভোয়ার নামে বেশি পরিচিত, ছিলেন একজন ফরাসি লেখিকা, বুদ্ধিজীবী, অস্তিত্ববাদী দার্শনিক, রাজনৈতিক-কর্মী, নারীবাদী ও সমাজতত্ত্ববিদ। যদিও তিনি নিজেকে দার্শনিক মনে করতেন না, তার নারীবাদী অস্তিত্ববাদ ও নারীবাদী তত্ত্বতে তাৎপর্যপূর্ণ প্রভাব ছিল। তিনি দর্শন, রাজনীতি ও সামাজিক বিষয়াবলির উপর রচনা, গ্রন্থ ও উপন্যাস এবং জীবনী ও আত্মজীবনী রচনা করেন। বর্তমানে তিনি সবচেয়ে বেশি পরিচিত তার অধিবিদ্যামূলক উপন্যাস "শী কেইম টু স্টেই" এবং "দ্য ম্যান্ডারিন্স", এবং ১৯৪৯ সালে লেখা তার প্রবন্ধগ্রন্থ "ল্য দোজিয়েম সেক্স"-এর জন্য। শেষোক্ত গ্রন্থটিতে নারীর উপর নিপীড়নের বিশ্লেষণ করা হয়েছে এবং এটিকে নারীবাদের একটি অন্যতম ভিত্তিগ্রন্থ হিসেবে বিবেচনা করা হয়। সিমন সারাজীবন অবিবাহিত ছিলেন। ফরাসি দার্শনিক জঁ-পল সার্ত্র্‌ এবং মার্কিন লেখক নেলসন এ্যালগ্রেনের সঙ্গে তার প্রেম ও যৌনসম্পর্ক ছিল।
১৯০৮ এর ০৯ জানুয়ারী জন্ম নেন এই মহীয়সী নারী প্যারিসে, মঁৎপারনাসের কাফে দ ল রঁতঁদের ওপরে। বাবা জর্জে বেরত্রাঁ দ্য বোভোয়ার ছিলেন আইনজীবী যিনি একসময় অভিনেতা হতে চাইতেন, মা ফ্রাঁসোয়া ব্রাসেয়ো গৃহিণী যিনি ছিলেন একজন টাকাওয়ালা ব্যাংকারের সন্তান, এবং এই মহিলা খুবই ধার্মিক ছিলেন (ক্যাথলিক)। সিমোনের আরেকটি বোন ছিলো যার নাম হেলেন (১৯১০ - ২০০১)। দ্বিতীয় বিশ্বযুদ্ধের পর পরিবারের আর্থিক অবস্থা খারাপ হয়ে যায় সিমোনদের। এ সময় সিমোনের মা সে সহ হেলেনকে ধর্মবাদী বিদ্যালয়ে পাঠাতে চেয়েছিলেন। সিমোন ছোটবেলায় ব্যাপক ধর্মবাদী ছিলেন, তিনি অবশ্য ১৪ বছর বয়সে ধর্মের উপর বিশ্বাস হারান এবং সারা জীবন নাস্তিক থাকেন।
সিমোন ১৯২৫ সালে গণিত এবং দর্শনে ব্যাকালরেট পরীক্ষায় পাশ করেন, এরপর তিনি 'প্যারিস ক্যাথলিক বিশ্ববিদ্যালয়'তে গণিত নিয়ে পড়েন, এবং সাহিত্য ও ভাষা নিয়ে পড়েন অন্য একটি প্রতিষ্ঠানে। তিনি পরে সরবনে দর্শন নিয়ে পড়েন এবং ১৯২৯ সালে এ্যাগ্রিগেশন পাশ করেন।
সিমোন জঁ-পল সার্ত্র এবং নেলসন এ্যালগ্রেন (মার্কিন লেখক) এর সঙ্গে প্রেম এবং যৌন সম্পর্ক করেছেন। তবে সার্ত্রের সঙ্গে তার সম্পর্ক ছিল ১৯৮০ পর্যন্ত (সার্ত্রের মৃত্যু পর্যন্ত) এবং এনার সঙ্গে সিমোন বিয়ে ছাড়াই একসাথে বসবাস করতেন, যদিও সবসময় নয়। এছাড়াও ক্লদ লাঁজমান নামের এক পুরুষের সঙ্গেও তিনি যৌনমিলন করেছেন। ক্লদ তাঁর (সিমোনের) চেয়ে বয়সে ছোটো ছিলেন।
ইংরেজি অনুবাদ অনলাইন
"The Ethics of Ambiguity."
ভালদেমার পাউলসেন

ভালদেমার পাউলসেন () (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন। এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।
পাউলসেন তার যন্ত্রের নাম দিয়েছিলেন টেলিগ্রাফোন।
পরবর্তীতে পাউলসেন রেডিওতে ব্যবহৃত পাউলসেন আর্ক উদ্ভাবন করেন। এই আর্ক ডিসি শক্তিকে রেডিও ফ্রিকোয়েন্সিতে রূপান্তরিত করে। ভ্যাকুয়াম টিউব রেডিও উদ্ভাবনের আগ পর্যন্ত এই আর্ক রেডিওতে ব্যবহৃত হত।
ভূমিধস

ভূমিধস (ইংরেজি Landslide) বলতে পাহাড়-পর্বতের গা থেকে মাটির চাকা বা পাথরের খণ্ড বিরাট মাধ্যাকর্ষণ এর টানে নীচে পড়লে তাকে ভূমিধস বলে। অনেক সময় পাহাড়ের ওপর থেকে জল ও মাটি মিশে কাদা আকারে বিপুল পরিমাণে নিচে নেমে আসলে তাকেও এক ধরনের ভূমিধ্বস আখ্যা দেয়া হয়।
ভূমিধ্বসের প্রধান কারণ হলো ঢালু স্থানের অস্থিতিশীলতা। বিভিন্ন কারণে ঢালু ভূমি অস্থিতিশীল হতে পারে।
ভূমিধ্বসের প্রাকৃতিক কারণ হলো -
ভূমিধ্বস অনেক সময়ে মানুষের বিভিন্ন কর্মকাণ্ডের ফলেও ঘটে থাকে, যেমন -
মগবাজার

মগবাজার বাংলাদেশের রাজধানী ঢাকা শহরের একটি এলাকা। এটি ইস্কাটন, শান্তিনগর, খিলগাঁও ও সিদ্ধেশ্বরী এলাকার নিকটে অবস্থিত। এটি ঢাকার রমনা থানা ও হাতিরঝিল থানার অন্তর্গত এবং প্রশাসনিকভাবে ঢাকা উত্তর সিটি কর্পোরেশনে অন্তর্ভুক্ত।
স্থানাঙ্ক: ২৩°৪৪'৫৫" উত্তর অক্ষাংশ, ৯০°২৪'২৮" পূর্ব দ্রাঘিমাংশ
মগবাজার এলাকার নামকরণ করা হয়েছে মগ তথা বর্মী বংশোদ্ভুত ব্যক্তিদের নাম থেকে। ১৬২০ খ্রিস্টাব্দে মগ সাম্রাজ্য তদানিন্তন মুঘল সুবা বাংলার কেন্দ্রস্থল ঢাকা শহরে আক্রমণ চালায়। মোগল সুবাদার ইসলাম খাঁ মগদের তখনকার ঘাঁটি চট্টগ্রাম এলাকা জয় করেন। সেখানকার মগ শাসক মুকুট রায় ও তাঁর অনুসারীরা ইসলাম ধর্ম গ্রহণ করে এবং ইসলাম খাঁ তাদেরকে ঢাকা শহরের এই এলাকায় বসবাস করার অনুমতি প্রদান করেন। অবশ্য ঐতিহাসিক মুনতাসির মামুনের মতে এই ধারণা সঠিক নয় এবং এই নামকরণ অনেক পরে ব্রিটিশ শাসনামলে তদানিন্তন বাংলায় আশ্রয় গ্রহণকারী মগ সর্দার কিং ব্রিং ও তাঁর অনুসারীদের বসবাসের কারণেই হয়েছে। ঊনবিংশ শতাব্দির মধ্যভাগ পর্যন্তও এই এলাকাটি ঘন জঙ্গলে পূর্ণ ছিল। 
নয়াটোলা ৫৫ নম্বর ওয়ার্ড কমিশনার অফিস সংলগ্ন পাঠাগার। এছাড়াও এখানে কারিগরি শিক্ষা অধিদপ্তর, মহিলা অধিদপ্তর, ওয়াকফ অফিস, রেড ক্রিসেন্ট অফিস, র‍্যাব ব্যাটালিয়ন ৩ অফিস, বিটিসিএল মগবাজার টেলিফোন এক্সচেঞ্জ অফিস, বিটিসিএল বিভাগীয় প্রকৌশলী, ভিএইচএফ বিভাগের কার্যালয় রয়েছে।
বিবি মরিয়ম কামান

বিবি মরিয়ম কামান ভারতে মোগল শাসনামলের নির্মিত একটি বৃহদাকার কামান যা দুর্ধর্ষ দস্যুদের নিবৃত্ত করতে নির্মাণ করা হয়েছিল। ব্রিটিশ শাসনামলে এটিকে "বিবি মরিয়ম" নামাকরণ করা হয়। বর্তমানে এটি বাংলাদেশের রাজধানী ঢাকা শহরের ঢাকা গেটের সামনে রক্ষিত। এটি মোগল শাসনামলের একটি বিশেষ নিদর্শন। সপ্তদশ শতকের মাঝামাঝি সময়ে মোগল সেনাপতি মীর জুমলার আমলে এটি ঢাকায় স্থাপন করা হয়। এটি 'মীর জুমলার কামান' নামেও পরিচিত।
বাংলার সুবাদার মীর জুমলা আসাম অভিযানে এটি ব্যবহার করেছিলেন। ৬৪,৮১৫ পাউন্ড ওজনের এই কামানটি পরে তিনি বাংলা সুবার তৎকালীন রাজধানী ঢাকার বড় কাটরার সম্মুখভাগে সোয়ারীঘাটে স্থাপন করেন। পরবর্তীতে এর অর্ধাংশ বালির নিচে তলিয়ে যায়। ১৮৪০ খ্রিস্টাব্দে লেখা কর্নেল ডেভিডসনের রচনায় এ বিষয়টির উল্লেখ রয়েছে। ১৮৪০ সালে ঢাকার তদানিন্তন ব্রিটিশ ম্যাজিস্ট্রেট ওয়াল্টার্স ব্রিটিশ প্রকৌশলীদের সহায়তায় সোয়ারীঘাট হতে উত্তোলন করে চকবাজার এলাকায় স্থাপন করেন।
১৯১৭ (অনেকের মতে ১৯২৫) খ্রিস্টাব্দে ঢাকা জাদুঘরের পরিচালক নলিনীকান্ত ভট্টশালীর উৎসাহে এটিকে সদরঘাটে স্থাপন করা হয়। পরে ১৯৫৭ খ্রিস্টাব্দে ঢাকা ইমপ্রুভমেন্ট ট্রাস্ট (ডিআইটি) এর সভাপতি জিএ মাদানী পাকিস্তান সেনাবাহিনীর প্রকৌশলীদের মাধ্যমে এটিকে ডিআইটি অ্যাভিনিউ ও জিন্নাহ অ্যাভিনিউয়ের (বর্তমানের বঙ্গবন্ধু অ্যাভিনিউ) সংযোগস্থলে গুলিস্থানে স্থানান্তর করেন। ১৯৮৩ সালে এটিকে ওসমানী উদ্যান এ স্থানান্তরিত করা হয়। ৪০ বছর পর ২০২৩ সালের ডিসেম্বরে কামানটি ওসমানী উদ্যান থেকে সরিয়ে ঢাকার আরেক ঐতিহাসিক নিদর্শন ঢাকা গেটের সামনে স্থাপন করা হয়।
সিদ্দিকা কবীর

সিদ্দিকা কবীর (জন্ম: ৭ মে ১৯৩১, ঢাকা; মৃত্যু: ৩১ জানুয়ারি ২০১২, ঢাকা ) একজন বাংলাদেশী পুষ্টিবিশেষজ্ঞ ও শিক্ষাবিদ। তিনি তার লেখা রন্ধনবিষয়ক বইগুলির জন্য বিখ্যাত।
সিদ্দিকা কবীরের জন্ম পুরান ঢাকার মকিম বাজারে, ১৯৩১ সালের ৭ মে। তার পিতা মৌলভি আহমেদুল্লাহ ঢাকা বিশ্ববিদ্যালয়ের প্রথম ব্যাচের বিজ্ঞান বিভাগের স্নাতক ও পরবর্তীতে ঢাকা কলেজিয়েট স্কুলের বিজ্ঞান বিষয়ের শিক্ষক ছিলেন। সিদ্দিকা কবীরের মাতা সৈয়দা হাসিনা খাতুন ছিলেন গৃহিণী। ১৯৭২ সালের নভেম্বর মাসে সিদ্দিকা কবীর ব্যাংকার সৈয়দ আলী কবীরকে বিয়ে করেন।
সিদ্দিকা কবীর পড়াশোনা করেন প্রথমে ইডেন কলেজে। সেখান থেকে তিনি বিজ্ঞান বিষয়ে প্রথম বিভাগে ইন্টারমিডিয়েট পাশ করে ঢাকা বিশ্ববিদ্যালয়ের গণিত বিভাগে ভর্তি হন ও সেখান থেকে স্নাতক ডিগ্রি অর্জন করেন। এর পর তিনি ফোর্ড ফাউন্ডেশনের বৃত্তি নিয়ে মার্কিন যুক্তরাষ্ট্রের ওকলাহোমা স্টেট ইউনিভার্সিটি হতে ১৯৬৩ সালে খাদ্য ও পুষ্টি বিজ্ঞানে মাস্টার্স ডিগ্রি পান।
ঢাকা বিশ্ববিদ্যালয়ে প্রথম বর্ষে পড়ার সময় সিদ্দিকা কবীর বাংলাদেশের মুক্তিযুদ্ধপূর্ব তৎকালীন পাকিস্তান রেডিওতে ঘোষক হিসাবে খণ্ডকালীন চাকরিতে যোগ দেন। স্নাতক ডিগ্রী অর্জনের পরে প্রথমে ভিকারুন্নিসা নুন স্কুলে শিক্ষিকা হিসাবে কাজ করেন। এর পর তিনি ইডেন কলেজে গণিতের প্রভাষক হিসাবে যোগ দেন।
যুক্তরাষ্ট্রে মাস্টার্স ডিগ্রি লাভের পর দেশে ফিরে তিনি গার্হস্থ্য অর্থনীতি কলেজ, আজিমপুর, ঢাকা এর সহকারী অধ্যাপক হিসাবে নিযুক্ত হন। সেখান থেকে তিনি ১৯৯৩ সালে অবসর গ্রহণ করেন।
১৯৬৫ সালে সরকারি প্রতিষ্ঠান হতে তিনি আনুষ্ঠানিকভাবে রান্না শেখা শুরু করেন। ১৯৬৫ সালে তিনি তদানিন্তন পাকিস্তান টেলিভিশনে "ঘরে বাইরে" নামে রান্নার অনুষ্ঠান উপস্থাপনা করা শুরু করেন।
সিদ্দিকা কবীর তার "রান্না খাদ্য পুষ্টি" বইটির জন্য ব্যাপক খ্যাতি অর্জন করেন। বাংলাদেশের সর্বাধিক বিক্রিত বইগুলির মধ্যে এখন পর্যন্ত বইটি অন্যতম। বইটি প্রথম প্রকাশের সময় মুক্তধারা, বাংলা একাডেমী সহ অন্যান্য প্রকাশনা সংস্থা এটি প্রকাশ করতে রাজি হয়নি। পরে এটি নিজ খরচে প্রকাশ করা হয়। প্রকাশের পর এটি ব্যাপক জনপ্রিয়তা লাভ করে। ১৯৮৪ সালে ইংরেজি ভাষায় একটি কারি রান্নার বই লিখেন। ১৯৮০ সালে লিখেন পাঠ্যবই "খাদ্যপুষ্টি ও খাদ্য ব্যবস্থা", যা স্নাতক পর্যায়ে পড়ানো হয়। এছাড়া তিনি ১৯৯৭ সালে দৈনিক জনকণ্ঠে "রসনা" নামে কলাম লিখেন, যা পরবর্তীতে "খাবার দাবারের কড়চা" নামে প্রকাশিত হয়।
টেলিভিশন চ্যানেল এনটিভিতে তিনি "সিদ্দিকা কবীরস্ রেসিপি" নামের রান্নার অনুষ্ঠান নির্মাণে জড়িত ছিলেন।
অধ্যাপক সিদ্দিকা কবীর ৩১ জানুয়ারি ২০১২-তে বাংলাদেশের রাজধানী ঢাকার স্কয়্যার হাসপাতালে মৃত্যুবরণ করেন। মৃত্যুর আগে তিনি হৃদরোগসহ বিভিন্ন বার্ধক্যজনিত রোগে ভুগছিলেন। মৃত্যুপূর্ব বেশ কিছুদিন সিআরপি-তে চিকিৎসারত থাকার পর, উন্নত চিকিৎসার জন্য স্কয়্যার হাসপাতালে স্থানান্তরের পর সেখানে চিকিৎসারত থাকাকালীন তিনি স্বাভাবিক মৃত্যুবরণ করেন।
চকবাজার শাহী মসজিদ

চকবাজার শাহী মসজিদ বাংলাদেশের রাজধানী ঢাকা শহরের পুরান ঢাকা এলাকার চকবাজারে অবস্থিত একটি মোগল আমলের মসজিদ। মোগল সুবেদার শায়েস্তা খান এটিকে ১৬৭৬ খ্রিষ্টাব্দে নির্মাণ করেন, মসজিদে প্রাপ্ত শিলালিপি থেকে এই ধারণা করা হয়। এই মসজিদটিই সম্ভবত বাংলায় উঁচু প্লাটফর্মের উপর নির্মিত প্রাচীনতম ইমারত-স্থাপনা। প্লাটফর্মটির নিচে ভল্ট ঢাকা কতগুলো বর্গাকৃতি ও আয়তাকৃতি কক্ষ আছে। এগুলোর মাথার উপরে খিলান ছাদ রয়েছে, যার উপরের অংশ অবশ্য সমান্তরাল। ধারণা করা হয়, এই মসজিদের প্লাটফর্মের নিচের কক্ষগুলোতে মাদ্রাসার ছাত্র ও শিক্ষকদের আবাসন ছিল, এধরনের ভবনগুলোকে বলা হয় 'আবসিক-মাদ্রাসা-মসজিদ'।
মসজিদটির আদি গড়নে ছিল তিনটি গম্বুজ। অবশ্য বিভিন্ন সময়ে সংস্কারকার্য ও নির্মাণ সম্পাদনের ফলে বর্তমানে এর আদি রূপটি আর দেখা যায় না। মসজিদের ভিতরকার নকশা তিনটি বে'তে বিভক্ত ছিল, যার মাঝখানের বে ছিল বর্গাকার, কিন্তু দুপাশের বে ছিল আয়তাকার। তিনটি বে'র উপরেই গম্বুজ দিয়ে আচ্ছাদিত ছিল, মাঝখানের গম্বুজটি ছিল তুলনামূলক বড় আকৃতির। কেন্দ্রীয় মেহরাবটি অষ্টকোণাকৃতির, যা সংস্কারের পরে আজও (২০০৬) সেরকমটাই রয়েছে।
তিন গম্বুজবিশিষ্ট নামাজ ঘরকে ঘিরে থাকা বারান্দাটি, যেহেতু আলাদা কোনো পাঠাগারের কাঠামো ছিল না, তাই সম্ভবত খোলা আকাশের নিচে পাঠদানের জন্য ব্যবহৃত হতো। আর মাচার নিচে থাকা দেওয়ালজোড়া বুকশেলফসহ গম্বুজাকৃতির কক্ষগুলো সম্ভবত এখানে পড়ানো ও অধ্যয়নে নিযুক্ত ব্যক্তিদের বাসস্থানের জন্য তৈরি করা হয়েছিল। এই প্রেক্ষাপটে "চক মসজিদ"-কে প্রথম পরিচিত আবাসিক মাদ্রাসা মসজিদের উদাহরণ হিসেবে বিবেচনা করা যেতে পারে।
এটি একটি বুদ্ধিদীপ্ত উপায়—একটি ভবনে মাদ্রাসা ও মসজিদ উভয়কেই জায়গা দেওয়া হয়েছে, যা কেবল জায়গার সাশ্রয় করেছে তা-ই নয়, বরং অর্থেরও সাশ্রয় করেছে।
একটি দরজার ওপরে খোদাই করা ফারসি শিলালিপি অনুযায়ী এই নির্মাণকাজ ১৬৬৪ খ্রিঃ সালে সম্পন্ন হয়। শিলালিপিতে এই প্রকল্পের কৃতিত্ব দেওয়া হয়েছে সুবাহদার শায়েস্তা খান-কে। এখন পর্যন্ত যা জানা গেছে, এটি বঙ্গের মুসলিম স্থাপত্য ইতিহাসে উচ্চভিত্তির ওপর নির্মিত তারিখ-নির্দিষ্ট প্রাচীনতম মসজিদ। এর স্থাপত্যরীতি সম্ভবত "তুঘলক স্থাপত্যশৈলী" থেকে প্রভাবিত ছিল; যেমন দিল্লির খিরকি মসজিদ বা কালান মসজিদ। এই মসজিদের প্রভাবে ঢাকা ও মুর্শিদাবাদ অঞ্চলে আরও কিছু মসজিদ নির্মিত হয়।
ধারণা করা হয় যে, শায়েস্তা খান নিজেই এই ছন্দবদ্ধ শিলালিপিটি রচনা করেছিলেন, কারণ তার কাব্যিক ছদ্মনাম ছিল "তালিব"। শিলালিপিটি ছিল নিম্নরূপঃ 
মসজিদটিতে একটি শিলালিপি রয়েছে, যেখানে মসজিদের ইতিহাস সম্পর্কে তথ্য রয়েছে। হরিনাথ দে এই লেখাটির অনুবাদ করেছেন -
অরুণ চন্দ্র উচ্চ বিদ্যালয়

অরুণ চন্দ্র উচ্চ বিদ্যালয় নোয়াখালী জেলার একটি অন্যতম প্রাচীন শিক্ষাপ্রতিষ্ঠান। ১৯১৪ সালে প্রতিষ্ঠিত বিদ্যালয়টিতে বাংলাদেশ ও পশ্চিমবঙ্গের অনেক বিখ্যাত ব্যক্তি পড়াশোনা করেছেন। নোয়াখালীর মাইজদী বাজারে বিদ্যালয়টি অবস্থিত।
জাতিসংঘের মহাসচিব

জাতিসংঘের মহাসচিব () জাতিসংঘ সচিবালয়ের প্রধান হিসেবে দায়িত্ব পালন করেন। এছাড়াও, তিনি জাতিসংঘের প্রধান মুখপাত্ররূপে কাজ করেন। ১৯৪৫ সালে জাতিসংঘ প্রতিষ্ঠিত হয়। এর সর্বোচ্চ পদ হল মহাসচিব।
জাতিসংঘের বর্তমান মহাসচিব হিসেবে পর্তুগালের নাগরিক আন্তোনিও গুতেরেস ১ জানুয়ারি, ২০১৭ সালে দায়িত্বভার গ্রহণ করেন। ৩১ ডিসেম্বর, ২০১১ সালে বান কি মুনের প্রথম দফার মেয়াদকাল শেষ হয়। পরবর্তীতে কোনরূপ বিরোধিতা না আসায় ২১ জুন, ২০১১ সাল থেকে ২০১৬ সাল পর্যন্ত মুন দ্বিতীয় মেয়াদে জাতিসংঘের মহাসচিবরূপে দায়িত্ব পালন করছেন।
নভেম্বর, ২০১২ পর্যন্ত মোট ৮ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর টৃগভে লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।
নবকুমার ইন্সটিটিউশন

নবকুমার ইন্সটিটিউশন ও ড. শহীদুল্লাহ কলেজ বাংলাদেশের ঢাকা শহরের উমেশ দত্ত সড়কে (৭ নং বকশীবাজার সড়ক) অবস্থিত শতবর্ষী শিক্ষা প্রতিষ্ঠান। পুরান ঢাকার এই শিক্ষা প্রতিষ্ঠানটি ১৯১৬ সালে প্রতিষ্ঠিত হয়। এর নামকরণ করা হয় এলাকার জমিদার নবকুমারের নামানুসারে। প্রতিষ্ঠানটি শহরের বকশীবাজার এলাকায় বেগম বদরুন্নেসা সরকারি মহিলা কলেজ ও সরকারি মাদ্রাসা-ই-আলিয়া, ঢাকার মাঝে অবস্থিত। প্রতিষ্ঠানটি পুরনো ঢাকার অভিজাত পরিবার গুলির বাসস্থান লালবাগ, ইসলামপুর, ওয়ারীসহ গোটা ঢাকার বিত্তবান, সম্মানিত ও বিশিষ্টজনের সন্তানদের লেখাপড়ার অন্যতম পছন্দের প্রতিষ্ঠান ছিল।
পুরান ঢাকার অভিজাত এলাকায় শিক্ষার বিস্তার ঘটাতে ১৯১৬ সালে তৎকালীন জমিদার বাবু নবকুমার এই শিক্ষায়তন প্রতিষ্ঠা করেছিলেন। তাঁর নামেই প্রতিষ্ঠানটির নামকরণ করা হয়। ১৯৭৩ সাল পর্যন্ত এর শুধু বিদ্যালয় শাখা চালু ছিল। সেই বছর এর কলেজ শাখা শুরু হয়। বর্তমানে ঢাকার মিরপুরে অবস্থিত সরকারি বাঙলা কলেজে শ্রেণীপাঠ নবকুমার ইন্সটিটিউশনে শুরু হয়েছিল। মুহম্মদ শহীদুল্লাহ বাংলা কলেজে অধ্যাপনা করতেন। তাঁর স্মরণে নবকুমার ইন্সটিটিউশনের কলেজ অংশটির নাম ড. শহীদুল্লাহ কলেজ করা হয়।
হোসেনি দালান

হোসেনি দালান বা ইমামবাড়া বাংলাদেশের রাজধানী ঢাকার বকশীবাজারে অবস্থিত একটি শিয়া উপাসনালয় এবং কবরস্থান। বিকল্প উচ্চারণ "হুস্নী দালান" এবং ইমারতের গায়ে শিলালিপিতে ফারসি ভাষায় লিখিত কবিতা অনুসারে উচ্চারণ "হোসায়নি দালান"। এটি মোগল শাসনামলে ১৭শ শতকে নির্মিত হয়। ইমারতটি মুহাম্মাদ (সাঃ) এর পৌত্র হুসাইন বিন আলী শহীদ হওয়ার স্মরনে নির্মিত।
প্রায় সাড়ে ৩০০ বছরের পুরনো এ স্থাপনা মোগল আমলের ঐতিহ্যের নিদর্শন। মোগল সম্রাট শাহজাহানের আমলে এটি নির্মিত হয়। এর নির্মাণকাল নিয়ে ঐতিহাসিকদের মধ্যে মতপার্থক্য আছে। ইমামবাড়ার দেয়ালের শিলালিপি থেকে জানা যায়, শাহ সুজার সুবেদারির সময় তাঁর এক নৌ-সেনাপতি মীর মুরাদ এটি হিজরী ১০৫২ সনে (১৬৪২ খ্রিস্টাব্দ) সৈয়দ মীর মোরাদ কর্তৃক নির্মিত হয়। তিনি প্রথমে "তাজিয়া কোণা" নির্মাণ করেন। ইমামবাড়া তারই পরিবর্ধিত আবুল কালাম মোহাম্মদ যাকারিয়া তাঁর 'বাংলাদেশের প্রত্নসম্পদ' বইয়ে ভবনের দেয়ালে লাগানো শিলালিপির কথা উল্লেখ করেছেন। প্রত্নতাত্ত্বিকরা পরীক্ষার পর দেখেছেন ওই শিলালিপিটি নকল নয়। শিলালিপিতে উল্লেখ রয়েছে নির্মাতা হিসেবে মীর মুরাদের নাম। ঐতিহাসিক এম হাসান দানীও বলেছেন, 'মীর মুরাদই এখানে প্রথম ছোট আকারের একটি ইমামবাড়া স্থাপন করেছিলেন। পরে এটি ভেঙে যায় এবং নায়েব-নাজিমরা নতুন করে তা নির্মাণ করেন।ইতিহাসবিদ জেমস টেলর তাঁর বইয়ে উল্লেখ করেন, ১৮৩২ সালেও আদি ইমামবাড়া টিকে ছিল। ইস্ট-ইন্ডিয়া কোম্পানির আমলে দুই দফায় ইমামবাড়ার সংস্কার হয়। ১৮৯৭ সালের ভূমিকম্পে ভবনটি প্রায় বিধ্বস্ত হয়।পরে খাজা আহসানউল্লাহ লক্ষাধিক টাকা ব্যয় করে তা পুনঃনির্মাণ ও সংস্কার করেন। ১৯৯৫-এ একবার এবং পরবর্তীতে ২০১১ তে পুনর্বার দক্ষিণের পুকুরটির সংস্কার করা হয়। ২০১১ খ্রিস্টাব্দে পুনরায় হোসেনী দালান ইমামবাড়ার সংস্কারসাধন ও সৌন্দর্যবর্ধন করা হয়।
হোসেনী দালানের দক্ষিণাংশে রয়েছে একটি বর্গাকৃতির পুকুর। এর উত্তরাংশে শিয়া বংশোদ্ভূত ব্যক্তিদের কবরস্থান অবস্থিত। দালানটি সাদা বর্ণের এবং এর বহিরাংশে নীল বর্ণের চারুলিপির কারূকাজ রয়েছে। একটি উঁচু মঞ্চের ওপর ভবনটি নির্মিত। মসজিদের অভ্যন্তরেও সুদৃশ্য নকশা বিদ্যমান।
ইরান সরকারের উদ্যাগে ২০১১ খ্রিস্টাব্দে হোসেনী দালানের ব্যাপক সংস্কার সাধন করা হয়। ইরান সরকার এতে আর্থিক ও কারিগরি সহায়তা প্রদান করে। ইরানের স্থপতিবিদ ও শিল্পীরা এতে অংশগ্রহণ করেন। ফলে ইরানের ধর্মীয় স্থাপনার বাহ্যিক রূপ ও নান্দনিকতা এ সংস্কার কাজে প্রতিফলিত হয়েছে। মধ্য দিয়ে ফুটিয়ে তোলা হয়েছে। সংস্কারের আগে ভেতরে রং-বেরঙের নকশা করা কাচের মাধ্যমে যে সৌন্দর্য ফুটিয়ে তোলা হয়েছিল, তা পরিবর্তন করে বিভিন্ন আয়াত ও মুদ্রা লিখিত নীল রঙের টাইলস লাগানো হয়েছে। একইভাবে এর পূর্বদিকের ফটকে এবং উত্তর দিকের চৌকোনা থামগুলোয় আয়াত ও সুরা লিখিত নীল রঙের টাইলস লাগানো হয়েছে। টাইলসগুলো ইরান থেকে আমদানি করা এবং এতে ফুটিয়ে তোলা হয়েছে ইরানের ধর্মীয় শিল্পকলা চারুলিপি। ইরানের বেশ কিছু ধর্মীয় স্থাপনায় এ ধরনের টাইলস রয়েছে বলে জানা যায়।
২০১৫ খ্রিষ্টাব্দের ২৩ অক্টোবর দিবাগত রাতে অর্থাৎ ২৪ অক্টোবর রাত দুইটার দিকে আশুরা উপলক্ষে তাজিয়া মিছিলের প্রস্তুতির সময় হোসেনী দালান এলাকায় বোমা হামলা হয়। এতে ১ জন নিহত এবং শতাধিক ব্যক্তি আহত হন। এটি বাংলাদেশে তাজিয়া মিছিলে উপর হওয়া প্রথম হামলা।
মাইন কাম্ফ

মেইন ক‍্যাম্ফ (বাংলায় আমার সংগ্রাম) সাবেক জার্মান চান্সেলর অ্যাডল্‌ফ হিটলারের আত্মজীবনীমূলক গ্রন্থ। বইটির দুইটি খণ্ড রয়েছে। প্রথম খণ্ড প্রকাশিত হয় ১৯২৫ সালে, এবং দ্বিতীয় খণ্ড প্রকাশিত হয় ১৯২৬ সালে। বইটি লেখার সময় হিটলার জেলে ছিলেন। এই বইয়ে হিটলার নাৎসিবাদ সম্পর্কে নিজস্ব ধারণা দেন।
হিটলার 1923 সালের নভেম্বরে মিউনিখে তার ব্যর্থ অভ্যুত্থানের পরে কারাগারে বন্দী থাকাকালীন এবং 1924 সালের ফেব্রুয়ারিতে রাষ্ট্রদ্রোহিতার জন্য বিচারের মুখোমুখি হন, যেখানে তিনি পাঁচ বছরের সাজা পেয়েছিলেন। যদিও তিনি প্রাথমিকভাবে অনেক সাক্ষাৎকারী পেয়েছিলেন, তবে শীঘ্রই তিনি নিজেকে সম্পূর্ণরূপে বইয়ের জন্য নিবেদিত করেছিলেন। তিনি যখন বই লেখার কাজ চালিয়ে যাচ্ছিলেন,তখন তিনি বুঝতে পেরেছিলেন যে এটি একটি দ্বি-খণ্ডে প্রকাশিত করতে হবে। প্রথম খণ্ডটি 1925 সালের শুরুর দিকে প্রকাশের জন্য প্রেরণ করা হয়। ল্যান্ডসবার্গের গভর্নর সেই সময়ে উল্লেখ করেছিলেন যে "তিনি [হিটলার] আশা করেন যে বইটির অনেক সংস্করণ প্রকাশিত হবে, এইভাবে এটি তাকে তার আর্থিক বাধ্যবাধকতাগুলি পূরণ করতে এবং তার বিচারের সময় যে খরচ হয়েছে তা পরিশোধ করতে সক্ষম করে।" ধীরগতির প্রাথমিক বিক্রির পর, ১৯৩৩ সালে হিটলারের ক্ষমতায় উত্থানের পর বইটি জার্মানিতে বেস্ট সেলার হয়ে ওঠে।
হিটলারের মৃত্যুর পর, Mein Kampf-এর কপিরাইট বাভারিয়ার রাজ্য সরকারের কাছে চলে যায়, যা জার্মানিতে বইটির কোনো অনুলিপি বা মুদ্রণের অনুমতি দিতে অস্বীকার করে। 2016 সালে, বাভারিয়ান রাজ্য সরকারের কপিরাইটের মেয়াদ শেষ হওয়ার পর, 1945 সাল থেকে প্রথমবারের মতো জার্মানিতে মেইন কাম্প্ফ পুনঃপ্রকাশিত হয়েছিল, যা জনসাধারণের বিতর্কের জন্ম দেয় এবং ইহুদি গোষ্ঠীগুলি থেকে বিভক্ত প্রতিক্রিয়া প্রকাশ পায় । মিউনিখের ইনস্টিটিউট ফর কনটেম্পোরারি হিস্ট্রি এর পণ্ডিতদের একটি দল জার্মান ভাষার দুই খণ্ডের প্রায় 2,000 পৃষ্ঠার সংস্করণ প্রকাশ করেছে যা র সাথে প্রায় 3,500 টীকা যুক্ত করা হয়েছে। 2021 সালে জার্মান টীকাযুক্ত সংস্করণের উপর ভিত্তি করে 1,000 পৃষ্ঠার ফরাসি সংস্করণ দ্বারা প্রকাশ হয়ে যেখানে পাঠ্যের তুলনায় প্রায় দ্বিগুণ ধারাভাষ্য রয়েছে ।
কলু

তেলী বা কলু একটি পেশাজীবি জনগোষ্ঠীর নাম যারা বিভিন্ন তৈলবীজ থেকে ভোজ্যতেল উৎপাদন করে। তেলবীজ পেষার জন্যে পশুদ্বারা চালিত যে দেশীয় যন্ত্রটি কলুরা ব্যবহার করে তার নাম ঘানি। কলুরা যে পাড়ায় থাকে তাকে বলে কলুটোলা। কলুরা ঘানিতে সরিষা, তিসি, সয়াবিন, সূর্যমুখী, ভেন্না, শুকনো নারিকেল প্রভৃতি উপাদান ভাঙিয়ে তেল তৈরী করে। যারা তেল তৈরী করে তাদেরকে তেলী বলা হয়। বিভিন্ন বিভিন্ন এলাকায় তারা সাউ, মোদী নামে পরিচিত । 
ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে -- অর্থাৎ সারাদিন একটানা ঘানি টানা যার কাজ।
খোল (তৈলবীজ)

খৈল / খোল হচ্ছে তৈল বীজ হতে তেল সংগ্রহের পর প্রাপ্ত অবশিষ্ঠাংশ। সর্ষে ইত্যাদি তৈলবীজকে ঘানিতে পেষাই করে তেল বের করে নেওয়ার পর বীজের খোলস ও অন্যান্য যে ছিবড়া পড়ে থেকে তাকেই খৈল বা খোল বলে।
খোল গাছের সার ও গোখাদ্য হিসাবে ব্যবহার হয়।
সর্ষের তেল

সরিষার তেল বা সর্ষের তেল সরিষার বীজ নিষ্পেষণ দ্বারা প্রস্তুত তেল। এই তেল রান্নার জন্যে, এবং গায়ে মাখা বা মালিশ করার কাজে ব্যবহার হয়। সর্ষের তেলের ঝাঁঝের জন্যে সর্ষের তেলের রান্নার আলাদা বিশেষত্ব আছে।
সর্ষের তেলের ঝাঁঝের কারণ অ্যালাইল আইসোথায়োসায়ানেট নামক একটি উদ্বায়ী গন্ধকযুক্ত রাসায়নিক যৌগ। সর্ষের তেল যদি জলের সংস্পর্শে না আসে তাহলে কিন্তু তাতে ঝাঝঁ হয় না। তাজা সর্ষের তেলে অ্যালাইল আইসোথায়োসায়ানেট থাকে না, থাকে সিংগ্রিন নামে তার গ্লুকোসিনোলেট যৌগ। জল বা অ্যাসিডের সাথে মিশ্রণ বা আলোড়নের ফলে মাইরোসিনেজ নামে একটি উৎসেচক সক্রিয় হয়ে সিংগ্রিন থেকে গ্লুকোজ আলাদা করে দিয়ে ঝাঁঝালো অ্যালাইল আইসোথায়োসায়ানেট তৈরি করে। 
সর্ষের তেলকে পাতন করলেও উচ্চতাপে মাইরোসিনেজ সক্রিয় হয়ে যায় ও অ্যালাইল আইসোথায়োসায়ানেট উবে যায়, পরে তাকে ঘনীভূত করে এই গন্ধ তেল (অ্যালাইল আইসোথায়োসায়ানেট) পাওয়া যায়। অ্যালাইল আইওডাইড ও পটাশিয়াম থায়োসায়ানেটের রসায়নিক বিক্রিয়া দ্বারাও কৃত্রিম ভাবে এটি প্রস্তুত করা যায়। এটিকে কৃত্রিম সর্ষের তেল বলে। এটি খাবারে সর্ষের তেলের গন্ধ দেবার জন্যে ব্যবহার হয়।
ভারতীয় উপমহাদেশে খ্রিষ্টপূর্ব ৩০০০ থেকে সর্ষের ব্যবহার হয়ে আসছে। সর্ষের তেল উদ্দীপক হিসেবে পরিচিত। অন্ত্রে পাচকরস উৎপাদনে সাহায্য করায় হজমপ্রক্রিয়া দ্রুত হয়। এ ছাড়া একই প্রক্রিয়ায় ক্ষুধা বৃদ্ধিতে সহায়তা করে। বিভিন্ন ভোজ্য তেলের ওপর করা একটি তুলনামূলক সমীক্ষায় দেখা যায়, সর্ষের তেল ৭০ শতাংশ হৃৎপিণ্ড–সংক্রান্ত রোগের ঝুঁকি কমায়। সর্ষের তেল ব্যবহারে শরীরে কোলেস্টেরলের মাত্রা হ্রাস পায়, যা হৃদ্​রোগের আশঙ্কা কমিয়ে দেয়। সর্ষে তেলের পুষ্টি উপাদান, ভিটামিন, মিনারেল চুলের অকালপক্বতা রোধ করে থাকে। সর্ষের তেলে গ্লুকোসিনোলেট নামক উপাদান থাকে, যা অ্যান্টিকারসিনোজেনিক উপাদান হিসেবে পরিচিত। তাই এটি ক্যানসারজনিত টিউমারের গঠন প্রতিরোধে সাহায্য করে। এর ফাইটোনিউট্রিয়েন্ট কোলোরেক্টাল ও গ্যাস্ট্রোইন্টেস্টাইনাল ক্যানসার থেকে সুরক্ষাও প্রদান করে। সর্ষের তেল চুলের বৃদ্ধিতে সাহায্য করে। অকালে চুল সাদা হওয়া রোধ করে ও চুল পড়া কমায়। সর্ষের তেলে প্রচুর ভিটামিন ও খনিজ থাকে। বিশেষ করে উচ্চমাত্রার বিটা ক্যারোটিন থাকে এতে। বিটা ক্যারোটিন ভিটামিন-এতে রূপান্তরিত হয়ে চুলের বৃদ্ধিতে সাহায্য করে। এ ছাড়া এতে আয়রন, ক্যালসিয়াম, ফ্যাটি অ্যাসিড ও ম্যাগনেশিয়াম থাকে, যা চুলের বৃদ্ধিতে অনেক সাহায্য করে।
সর্ষের তেলে সস্তা ভেজাল দেওয়ার জন্য অনেক সময় শিয়ালকাঁটার বীজের তেল ব্যবহার হয়। ১৯৯৮ সালে উত্তর ভারতে কয়েকটি বিখ্যাত খাদ্যতেল কোম্পানির সর্ষের তেলের মধ্যে এর ভেজাল থাকার কারণে প্রায় আড়াই হাজার লোকের মধ্যে এর বিষক্রিয়া দেখা যায়, এবং অন্ততঃ ৬৫ জন মারা যায়। এ কারণে সর্বজনীনভাবে সর্ষের তেলের ব্যবহার দিন দিন কমে যাচ্ছে।
খান মোহাম্মদ মৃধা মসজিদ

খান মোহম্মদ মৃর্ধা মসজিদ () বাংলাদেশের রাজধানী ঢাকা শহরের পুরান ঢাকা এলাকার আতশখানায় অবস্থিত একটি প্রাচীন মসজিদ। এটি ১৭০৬ খ্রিস্টাব্দে নায়েবে নাযিম ফররুখশিয়ারের শাসনামলে নির্মিত হয়। ইতিহাসবিদ মুনতাসীর মামুনের মতে ঢাকার প্রধান কাজী ইবাদুল্লাহের আদেশে খান মোহম্মদ মৃর্ধা এটি নির্মাণ করেন। ১৭০৪-০৫ সালে তিনি নির্মাণের আদেশ দিয়েছিলেন। 
বর্তমানে বাংলাদেশ সরকারের প্রত্নতত্ত্ব বিভাগ এই মসজিদের রক্ষণাবেক্ষণ করে থাকে।
নোয়াখালী সরকারি কলেজ

নোয়াখালী সরকারি কলেজ বাংলাদেশের নোয়াখালী জেলায় অবস্থিত স্নাতক ও স্নাতকোত্তর পর্যায়ের একটি শিক্ষাপ্রতিষ্ঠান। স্নাতক ছাড়াও এই কলেজটিতে ডিগ্রি ও বাংলাদেশ উন্মুক্ত বিশ্ববিদ্যালয়-এর অধীনে চালু রয়েছে বেশকিছু প্রোগ্রাম। এই কলেজটি স্থাপিত হয় ১লা মার্চ ১৯৬৩ সালে।
প্রথমে একাদশ, মানবিক ও বাণিজ্য বিভাগ ছিল। ১৯৬৫ সালে কলা ও বাণিজ্য শাখায় ডিগ্রি কোর্স চালু হয়। পরে একাদশ বিভাগ চালু হয়। ১৯৬৮ সালের ১লা মার্চ নোয়াখালী কলেজকে সরকারি করা হয়। ১৯৭৮ সালে তৎকালীন শিক্ষামন্ত্রী নোয়াখালী সরকারি কলেজকে অন্যত্র স্থানান্তরের পরামর্শ দেন। পরবর্তীতে ১৯৭৯ সালে পূর্ব লক্ষ্মী নারায়ণপুর বর্তমান নতুন ক্যাম্পাস নামে পরিচিত। ১৯৯২ সালে জাতীয় বিশ্ববিদ্যালয় প্রতিষ্ঠিত হলে নোয়াখালী সরকারি কলেজে অনার্স কোর্স চালু হয়। বর্তমানে এই কলেজে ১৭ টি বিষয়ে অনার্স ও ১৪ বিষয়ে মাস্টার্স কোর্স চালু আছে। এখনে বর্তমানে ২০,০০০ বেশি ছাত্রছাত্রী অধ্যয়নরত আছে। বর্তমানে নোয়াখালী সরকারি কলেজ বৃহত্তর নোয়াখালীর সবচেয়ে বৃহত্তম এবং জনপ্রিয় শিক্ষাপ্রতিষ্ঠান। এখানে সকল প্রকার সুযোগ সুবিধা বিদ্যমান। বর্তমানে এ ক্যাম্পাসের আয়তন ২১ একর।
প্রতিষ্ঠানটিতে সহশিক্ষা কার্যক্রম চালু রয়েছে। একাদশ,দ্বাদশ, স্নাতক, স্নাতকোত্তর ডিগ্রি পাস শাখাসহ সকল শাখাতে সহশিক্ষা একটি নিত্তনৈমিত্তিক এবং সাধারণ ব্যাপার।
প্রতিষ্ঠানটির শিক্ষকরা সাধারণত বিসিএস ক্যাডার হয়ে থাকেন। তবে কখনো কখনো ক্যাডার না হয়েও কিছু শিক্ষক 'অতিথি শিক্ষক' হিসেবে যোগদান করে থাকেন।
অ্যাসপিরিন

অ্যাসপিরিন হলো একটি ওষুধ যা ব্যথা, জ্বর বা প্রদাহ কমাতে ব্যবহৃত হয়। এটি অ্যাসিটাইলসালিসিলিক অ্যাসিড (এএসএ) নামেও পরিচিত। যে সকল নির্দিষ্ট চিকিৎসায় অ্যাসপিরিন ব্যবহার করা যায় তার মধ্যে উল্লেখযোগ্য হলো কাওয়াসাকি রোগ, পেরিকার্ডাইটিস এবং বাতজ্বর।। অনেক প্রাচীন কাল থেকে এর ব্যবহার জানা থাকলেও জার্মানী কোম্পানি বেয়ার এর রসায়নবিদ ফেলিক্স হফম্যান সর্বপ্রথম ১৮৯৭ সালে অ্যাসপরিন উৎপাদনের সহজ পদ্ধতি আবিষ্কার করেন।
হার্ট অ্যাটাকের কিছুক্ষণ পরে রোগীকে অ্যাসপিরিন দেয়া হলে মৃত্যুঝুঁকি কমে যায়। উচ্চ ঝুঁকিতে থাকা ব্যক্তিদের মধ্যে পূনরায় হার্ট অ্যাটাক, ইস্কেমিক স্ট্রোক এবং রক্ত জমাট বাঁধা প্রতিরোধে সহায়তা করার জন্য অ্যাসপিরিনের দীর্ঘমেয়াদী প্রয়োগ রয়েছে। ব্যথা বা জ্বরের ক্ষেত্রে অ্যাসপিরিন প্রয়োগের ৩০ মিনিটের মধ্যে কার্যকারীতা শুরু হয়। অ্যাসপিরিন একটি ননস্টেরয়েডাল অ্যান্টি-ইনফ্ল্যামেটরি ড্রাগ (NSAID) এবং অন্যান্য NSAID এর মতো একইভাবে কাজ করে। তবে অণুচক্রিকার স্বাভাবিক কার্যকারিতা হ্রাস করে। অ্যাসপিরিন, প্রায়শই একটি অ্যানালজেসিক, অ্যান্টি-পাইরেটিক এবং নন-স্টেরয়েডাল অ্যান্টি-ইনফ্ল্যামেটরি ড্রাগ হিসাবে ব্যবহৃত হয়। এটি থ্রম্বোক্সেন এ2 এর উৎপাদন রোধ করার জন্য অনুচক্রিকার মধ্যে COX এর কার্যকলাপকে বাধা দিয়ে অণুচক্রিকা-বিরোধী একটি প্রভাব ফেলতে সক্ষম হয়। যা রক্ত জমাট বাঁধার সময় অণুচক্রিকাগুলোকে একসাথে আবদ্ধ করার পাশাপাশি রক্তনালির সংকোচনের কারন হতে পারে। রিউমাটয়েড আর্থ্রাইটিসের চিকিৎসায় প্রদাহ বিরোধী হিসেবে এর ব্যবহার রয়েছে।
অ্যাসপিরিন, বিশ্বব্যাপী সর্বাধিক ব্যবহৃত ওষুধগুলির মধ্যে একটি। প্রতি বছর আনুমানিক ৪০,০০০ টন অ্যাসপিরিন (৪৪,০০০ টন) (৫০ থেকে ১২০ বিলিয়ন বড়ি) খাওয়া হয়। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। এটি জেনেরিক ওষুধ হিসেবে পাওয়া যায়। ২০১৯ সালে, এটি মার্কিন যুক্তরাষ্ট্রে ৩৮ তম সর্বাধিক নির্ধারিত ওষুধ ছিল, যার মধ্যে ১৮ মিলিয়নেরও বেশি প্রেসক্রিপশন ছিল।
অ্যাসপিরথিন গ্যাস্ট্রিক আলসার বা পাকস্থলীর ক্যান্সার ক্যান্সার সৃষ্টির অন্যতম কারণ। এছাড়া এতে অ্যাজমা আরো খারাপ হয়।
গ্যালশিং

গ্যালশিং () ভারতের সিকিম রাজ্যের পশ্চিম সিকিম জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২৩ মিটার (২৭০০ ফুট)।
ভারতের ২০০১ সালের আদমশুমারি অনুসারে গ্যালশিং শহরের জনসংখ্যা হল ৮২৮ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে গ্যালশিং এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
জোরেথাং

জোরেথাং () ভারতের সিকিম রাজ্যের দক্ষিণ সিকিম জেলার একটি শহর।
ভারতের ২০০১ সালের আদমশুমারি অনুসারে জোরেথাং শহরের জনসংখ্যা হল ২৯৬৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে জোরেথাং এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
মংগন

মাঙান () ভারতের সিকিম রাজ্যের উত্তর সিকিম জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৫৬ মিটার (৩১৩৬ ফুট)।
ভারতের ২০০১ সালের আদমশুমারি অনুসারে মাঙান শহরের জনসংখ্যা হল ১২৪৮ জন। এর মধ্যে পুরুষ ৬২% এবং নারী ৩৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে মাঙান এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নামচি

নামচি () ভারতের সিকিম রাজ্যের নামচি জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল ২৭.১৭° উত্তর ৮৮.৩৫° পূর্ব। সমুদ্র সমতল হতে এর গড় উচ্চতা হল ১৩১৫ মিটার (৪৩১৪ ফুট)।
ভারতের ২০০১ সালের আদমশুমারি অনুসারে নামচি শহরের জনসংখ্যা হল ৯৭৮ জন।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে নামচি এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
নয়াবাজার

নয়াবাজার () ভারতের সিকিম রাজ্যের পশ্চিম সিকিম জেলার একটি শহর।
ভারতের ২০০১ সালের আদমশুমারি অনুসারে নয়াবাজার শহরের জনসংখ্যা হল ৯৯৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে নয়াবাজার এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
রাংপো

রাংপো () ভারতের সিকিম রাজ্যের পূর্ব সিকিম জেলার একটি শহর। এই শহরটি পশ্চিম বঙ্গ রাজ্যের সীমানায়, তিস্তা নদীর তীরে অবস্থিত। এটিই সিকিমের প্রথম শহর যেটির উপর দিয়ে শিলিগুড়ি থেকে গ্যাংটকের সংযোগ রাস্তা NH-31A বয়ে গেছে। এটি সমুদ্রতল থেকে ৩৩৩ মি উপরে অবস্থিত এবং এখানে উপ - গ্রীষ্মমণ্ডলীয় জলবায়ু দেখা যায়।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৩ মিটার (১০৯২ ফুট)।
ভারতের ২০০১ সালের আদমশুমারি অনুসারে রাংপো শহরের জনসংখ্যা হল ৩৭২৪ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে রাংপো এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সিংতম

সিংতম () ভারতের সিকিম রাজ্যের পূর্ব সিকিম জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩৯৬ মিটার (৪৫৮০ ফুট)।
ভারতের ২০০১ সালের আদমশুমারি অনুসারে সিংতম শহরের জনসংখ্যা হল ৫৪৩১ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সিংতম এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
উচ্চ তাদং

উচ্চ তাদং () ভারতের সিকিম রাজ্যের পূর্ব সিকিম জেলার একটি শহর।
ভারতের ২০০১ সালের আদমশুমারি অনুসারে উচ্চ তাদং শহরের জনসংখ্যা হল ১৪,৬৭০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে উচ্চ তাদং এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
কলগং

কলগং () ভারতের বিহার রাজ্যের ভাগলপুর জেলার একটি শহর ও পৌরসভা এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
ভারতের ২০০১ সালের আদম শুমারি অনুসারে কলগং শহরের জনসংখ্যা হল ২২,১১০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে কলগং এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
দালসিংসরাই

দালসিংসরাই () ভারতের বিহার রাজ্যের সমষ্টিপুর জেলার একটি শহর এবং তালিকাভুক্ত এলাকা।
ভারতের ২০০১ সালের আদমশুমারি অনুসারে দালসিংসরাই শহরের জনসংখ্যা হল ২০,১৮১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে দালসিংসরাই এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
দ্বারভাঙা

দ্বারভাঙা () ভারতের বিহার রাজ্যের দ্বারভাঙা জেলার একটি শহর ও পৌর কর্পোরেশনাধীন এলাকা।
অনুমান করা হয় যে 'দারভাঙ্গা' নামটি সংস্কৃত শব্দ দ্বার ও বঙ্গ শব্দ দুটির মিলিত রূপ। কিন্তু কেউকেউ মনে করেন যে দারভাঙ্গা নামটি ফার্সি শব্দ দার-এ-বাঙ্গাল (বাংলার দ্বার) শব্দ থেকে উৎপন্ন হয়েছে ও পরে স্থানীয় ভাষায় উচ্চারণের ফলে বর্তমান রূপ ধারণ করেছে। 
যুক্তুগুলি দেখলে দুটোই সমান গ্রহণ যোগ্য মনে হয়।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯ মিটার (১২৭ ফুট)।
ভারতের ২০০১ সালের আদমশুমারি অনুসারে দারভাঙ্গা শহরের জনসংখ্যা হল ২৬৬,৮৩৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে দারভাঙ্গা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
দাউদনগর

দাউদনগর () ভারতের বিহার রাজ্যের আওরঙ্গবাদ জেলার একটি শহর ও পৌরসভা এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৪ মিটার (২৭৫ ফুট)।
ভারতের ২০০১ সালের আদমশুমারি অনুসারে দাউদনগর শহরের জনসংখ্যা হল ৩৭,৯৭৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে দাউদনগর এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
দেহরী

দেহরী () ভারতের বিহার রাজ্যের রোহতাস জেলার একটি শহর ও পৌরসভা এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৯ মিটার (৩২৪ ফুট)।
ভারতের ২০০১ সালের আদমশুমারি অনুসারে দেহরী শহরের জনসংখ্যা হল ১১৯,০০৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে দেহরী এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ঢাকা (বিহার)

ঢাকা (বিহার) () ভারতের বিহার রাজ্যের পূর্ব চাম্পারান জেলার একটি শহর এবং তালিকাভুক্ত এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫ মিটার (১৮০ ফুট)।
ভারতের ২০০১ সালের আদমশুমারি অনুসারে ঢাকা (বিহার) শহরের জনসংখ্যা হল ৩২,৬১৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৩৮%। পুরুষদের মধ্যে সাক্ষরতার হার ৪৭% এবং নারীদের মধ্যে এই হার ২৮%। সারা ভারতের সাক্ষরতার হার ৫৯.৫%, তার চাইতে ঢাকা (বিহার) এর সাক্ষরতার হার বেশি।
এই শহরের জনসংখ্যার ২০% হল ৬ বছর বা তার কম বয়সী।
দিগওয়ারা

দিগওয়ারা () ভারতের বিহার রাজ্যের সরন জেলার একটি শহর এবং তালিকাভুক্ত এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩ মিটার (১৪১ ফুট)।
ভারতের ২০০১ সালের আদমশুমারি অনুসারে দিগওয়ারা শহরের জনসংখ্যা হল ২৭,৩২৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে দিগওয়ারা এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।